Richard Avedon
Store norske leksikon,Kunst og estetikk,Fotografi,Internasjonale fotografer og fotokunstnere
Richard Avedon var en innflytelsesrik amerikansk fotograf. Med sine ikoniske portretter av kjente personer som Marilyn Monroe, Andy Warhol, The Beatles, Janis Joplin, Dalai Lama og Ronald Reagan har han bidratt til å dokumentere en del av det amerikanske samfunnet i over 50 år.
Etter endt utdannelse og militærtjeneste fikk han jobb i Harper's Bazaar i 1945. Kort tid senere ble bildene hans publisert i magasinene Vogue og Look, og han åpnet sitt eget fotostudio med fokus på mote- og portrettfotografering.Avedon er kjent for sine dynamiske og intime portretter av både kjente og ukjente personer. Han har gitt ut en rekke fotobøker og mottatt flere priser for sitt arbeid, blant annet The Royal Photographic Society’s Special 150th Anniversary Medal.Avedon døde av hjerneblødning i 2004 og etterlater seg en omfattende fotografisk arv. Fotografisk praksis Avedon fikk sin første fotografiske praksis i den amerikanske handelsflåten i perioden 1942 til 1944, under andre verdenskrig, hvor han hadde ansvaret for å ta passbilder av mannskapet med sitt Rolleiflexkamera. Etter endt militærtjeneste studerte han ved New School of Social Research under Alexey Brodovitch, som også var art director for magasinet Harper’s Bazaar. De to fotografene utviklet et nært vennskap, og Brodovitch ansatte Avedon som fotograf i magasinet.I perioden 1945 til 1988 arbeidet Avedon som fotograf for Harper’s Bazaar, Vogue og Look, og var lenge den best betalte motefotografen. Flere av bildene han tok i denne perioden har blitt ikoniske, slik som Dovima with Elephants (1955), Marilyn Monroe (1957), Ronald Fisher, Beekeeper (1985) og Andy Warhol, artist (1969).Ved siden av oppdragene for motemagasinene, jobbet han med forskjellige serier som ble gitt ut i bokform. Han vakte stor oppmerksomhet med sin fotografiske bok Observations (1959), som var utstyrt med et forord av Truman Capote. I 1964 kom boken Nothing Personal, med tekst av James Baldwin. Men det er serien In the American West fra 1985 som er mest kjent. Her portretterer han comboyer, gruvarbeidere, hjemløse, slaktere, tenåringer og servitører som bor og jobber i vesten.Avedon jobbet som fotograf frem til sin død i 2004. Utstillinger i utvalg 1978 Avedon: Photographs 1947-1977, Metropolitan Museum of Art, New York. 1985 In the American West 1979-1984 (Portraits), Amon Carter Museum, Fort Worth. 2003 Richard Avedon: Andy Warhol and the Factory [1969], The Family [1976], Fraenkel Gallery, San Francisco. 2005 Hablando con las manos: Fotografías de la Colección Buhl, Museo Guggenheim de Arte Moderno y Contemporáneo, Bilbao. 2007 Americans: Meisterwerke amerikanischer Fotografie von 1940 bis heute, Kunsthalle Wien, Vienna. Bøker Avedon, Richard (1959). Observations. New York: Simon & Schuster. Avedon, Richard & Baldwin, James (1964). Nothing personal. Cologne: Taschen. Avedon, Richard & Wilson, Laura (1985). In the American West. New York: Harry N. Abrams. Avedon, Richard (1993). An autobiography Richard Avedon. New York: Random House. Hambourg, Maria Morris, Fineman, Mia & Avedon, Richard (2002). Portraits. New York: Harry N. Abrams. Les mer i Store norske leksikon fotografi portrettfotografi motefotografi Eksterne kilder A Woman Entering a Taxi in the Rain, The New Yorker (31.10.1958)  Richard Avedon, The Guardian (02.10.2004).  Rare photos of Richard Avedon, from the lens of his longtime assistant, CNN (17.02.2020)